**ŠKOLSKI PREVENTIVNI PROGRAM (Školska preventivna strategija)**

**Obuhvaća i prevenciju ovisnosti te prevenciju nasilja u školskoj godini 2025./2026.**

**Voditelj : Tomislav Čekolj, prof.psih. savjetnik/Tatjana Papst/prof.ped.izv.savjetnik**

**PROCJENA STANJA I POTREBA:**

Preventivne aktivnosti (intervencije) se planiraju u skladu s procjenom potreba na razini škole, razreda i pojedinog učenika u zajedničkoj, koordiniranoj i unaprijed planiranoj suradnji nositelja. Na kraju nastavne godine razrednici provode procjenu potreba na razini svojeg razreda i pojedinaca u njemu. Na početku nastavne godine objedinjavaju se procjene razrednika, te kroz neposrednu međusobnu komunikaciju ravnatelj, razrednici i stručna služba procjenjuju kako i kroz koje aktivnosti/intervencije je potrebno djelovati na razini škole/razreda/pojedinca.

**CILJEVI PROGRAMA:**

- podizanje kvalitete psihosocijalne klime škole i zdravog razvoja pojedinca općenito,

- umanjivanje utjecaja rizičnih čimbenika kod učenika na pojavu problema u ponašanju

- jačanje utjecaja zaštitnih čimbenika kod učenika na pojavu problema u ponašanju

- jačanje otpornosti učenika na razvijanje problema u ponašanju.

**AKTIVNOSTI**

Unutar škole provode se aktivnosti i mjere na tri razine:

**1. UNIVERZALNE PREVENTIVNE INTERVENCIJE –** usmjerene na opću populaciju ( sve učenike škole) kako do problema u ponašanju uopće ne bi došlo.

**2. SELEKTIVNE PREVENTIVNE INTERVENCIJE -** usmjerene su na specifičnu skupinu odnosno pojedince čiji je nadolazeći i/ili životni rizik za razvoj problema značajno viši nego kod drugih.

**3.INDICIRANE PREVENTIVNE INTERVENCIJE**usmjerene su na visokorizične pojedince koji pokazuju znakove/simptome ili imaju predispozicije za razvoj problema u ponašanju.

**RAD S UČENICIMA**

|  |  |  |  |  |  |  |
| --- | --- | --- | --- | --- | --- | --- |
| **Naziv programa/aktivnosti**  **Kratak opis, ciljevi** | **Program:**   1. Evaluiran 2. Ima stručno mišljenje/preporuku 3. Ništa od navedenoga | **Razina intervencije**  a) Univerzalna  b) Selektivna  c) Indicirana | **Razred** | **Broj učenika** | **Planirani broj susreta** | **Voditelj, suradnici** |
| Prevencija međuvršnjačkog nasilja  Razrednici će na satu razredne zajednice odraditi 4-6 radionica po razredu na početku godine s ciljem preveniranja međuvršnjačkog nasilja među učenicima. Koristiti će se materijali prema izboru razrednika/stručne službe/ gotovi materijali napravljeni u sklopu prošlogodišnjeg programa „Abeceda prevencije“. | c | a | Svi razredi | 678 | 4-6 po razredu | Razrednici/stručna služba |
| Prevencija nasilja prema sebi i drugima: upotreba art terapije u cilju razvijanja pozitivnih vještina u nošenju sa ljutnjom i frustracijom.  U radu s učenicima koristiti će se metode rada iz edukacije provoditeljice, certificirane praktičarke ekspresivne art terapije. | b | b | 3.-5. | 110 | 1-2 po razredu | Pedagoginja |
| Radionice o važnosti mentalnog zdravlja za učenike prvih razreda.  Učenici će znati prepoznati znakove problema sa mentalnim zdravljem kod sebe i drugih kako bi se mogli pravovremeno javiti po pomoć. Za prepoznavanje simptoma će se koristiti „CORE – YP“ upitnik koji će ujedno služiti kao selekcija za eventualnu indiciranu prevenciju. Jedan od ciljeva je i promicanje pozitivnih načina suočavanja sa stresom, promicanje zdravih stilova života i „mentalne higijene“ odnosno rad na samopomoći kao i ohrabrivanje za traženje pomoći. | c | b | Prvi razredi | 208 | 3 po razredu | Psiholog |
| *SNEP program -* prevencija seksualnog nasilja nad djecom . U radu će se koristiti materijali sa edukacije SNEP u cilju osvještavanja i prepoznavanja seksualnog nasilja | a | b | 1.-3. razredi | 50 | 1 po razredu | Pedagoginja |
| Projekt „Koracima do zdravlja“ - svi razredi škole će preko mobilne aplikacije zbrajati svoje mjesečne korake na grupnoj razini. U projektu je predviđeno da razrednici dio satova razredne zajednice odrade van škole, u šetnji. Na kraju godine predviđena je nagrada za razred i nastavnika koji ima zabilježeno najviše koraka. | c | a | Svi razredi | 678 |  | Stručni suradnici/ravnatelj/razrednici/nastavnici |
| „Učiti kako učiti“ – prilagodba učenika prvih razreda srednje škole na zahtjeve srednje škole. Cilj radionice je osvještavanje razlika u zahtjevima osnovne i srednje škole, poticanje važnosti redovnog rada i traženja pomoći u slučaju detektiranih problema u učenju. | c | b | 1.razredi | 208 | 1 po razredu | Stručni suradnici |
| Indicirana prevencija za učenike s teškoćama u savladavanju programa četverogodišnjih/petogodišnjeg usmjerenja. Analizirati će se sva dostupna dokumentacija o učenicima s teškoćama izravno upisanih u zanimanja za koja se temeljem iskustva pretpostavlja veća mogućnost potrebe za savjetovanjem roditelja i učenika. U radu će se koristiti WISC-IV upitnik kao podloga za savjetovanje nastavnika i prilagodbe individualiziranog pristupa sukladno rezultatima. | c | c | 1.razredi | 6 | Prema potrebi savjetovanje/razredna vijeća | Stručni suradnici/razredno vijeće/ravnatelj |
| Indicirana prevencija učenika s problemima u ponašanju detektiranim temeljem opažanja razrednih vijeća i mišljenja iz osnovnih škola. Temeljem selekcije učenika provoditi će se psihosocijalno savjetovanje učenika i roditelja. U rad će prema potrebi biti uključeni i Centri za socijalnu skrb | c | c | 1.razredi | 10 | Prema potrebi | Stručni suradnici/razredna vijeća/ravnatelj |
| *8. Obilježavanje važnih dana – „Dan ružičastih majica“, „Movember, „Dan narcisa“, Mjesec borbe protiv ovisnosti („Udruga Moji Dani“)* | c | a | Svi razredi | 678 | 4 | Razrednici/stručni suradnici |

**RAD S RODITELJIMA**

|  |  |  |  |  |  |
| --- | --- | --- | --- | --- | --- |
| **Oblik rada aktivnosti**   1. Individualno savjetovanje 2. Grupno savjetovanje 3. Roditeljski sastanak 4. Vijeće roditelja | **Razina intervencije**   1. Univerzalna 2. Selektivna 3. Indicirana | **Sudionici** | **Tema/Naziv radionice/**  **predavanja** | **Planirani broj susreta** | **Voditelj/**  **suradnici** |
| 1. Roditeljski sastanak | a | Roditelji/skrbnici učenika prvih razreda | Adaptacija na promjene i briga o mentalnom zdravlju učenika/ Prevencija međuvršnjačkog nasilja  Transgeneracijski prijenos odgojnih postupaka (temeljeno na istraživanju UNICEF-a o nasilju u odgoju) | 1 | Stručni suradnici/ravnatelj/razrednici |
| 2. Individualno savjetovanje | c | Roditelji/  Skrbnici | * Savjetovanje roditelja nakon uočenih promjena u ponašanju učenika * Savjetovanje roditelja učenika koji pokazuju manjak sposobnosti/interesa za odabrano zanimanje | Prema potrebi | Stručni suradnici/ravnatelj/razrednici |
| 3. Predavanje | a | Roditelji/skrbnici | „Zlouporaba sredstava ovisnosti i rizična ponašanja“ | 1 | Svetislav Joka, psiholog Zavoda za javno zdravstvo K-Z županije |
| Predavanje | b | Roditelji/skrbnici | Prevencija suicida kod mladih | 1 | Društvo psihologa K-Z županije |

**RAD S NASTAVNICIMA**

|  |  |  |  |  |  |
| --- | --- | --- | --- | --- | --- |
| **Oblik rada aktivnosti**   1. Individualno savjetovanje o postupanju prema učenicima 2. Grupno savjetovanje s ciljem prevencije problema u ponašanju 3. Nastavnička/razredna vijeća | **Razina intervencije**   1. Univerzalna 2. Selektivna 3. Indicirana | **Sudionici** | **Tema/Naziv radionice/**  **predavanja** | **Planirani broj susreta** | **Voditelj/**  **suradnici** |
| 1. Individualno savjetovanje o postupanju prema učenicima | a | Nastavnici | Prepoznavanje razvojnih i individualnih potreba učenika. | Po potrebi | Stručni suradnici/roditelji |
| 2. Razredna vijeća | b | Nastavnici | Savjetovanje nastavnika razrednih vijeća: prilagodba metoda, pristupa i sadržaja za svu djecu s teškoćama u razvoju prvih razreda | 11 razrednih vijeća prvih razreda za detektitranih 49 učenika s teškoćama u razvoju | Stručni suradnici/razrednici/zdravstvene institucije |
| 3. Školski aktivi | a | Nastavnici | Mentalno zdravlje učenika - osviještavanje I edukacija nastavnika o važnosti mentalnog zdravlja učenika | Prema potrebi | stručni suradnici |